**PRILOG 1**

**POZIV ZA DOSTAVU PONUDA**

**Za predmet nabave**

(temeljem važećeg Pravilnika o provedbi postupka jednostavne nabave od 01.07.2019. godine)

**USLUGA PRIJEVOZA**

UPUTE PONUDITELJIMA ZA IZRADU I DOSTAVU PONUDE :

**1.** **NARUČITELJ:**

Naziv naručitelja: ODGOJNI DOM BEDEKOVČINA

Sjedište naručitelja: Aleja Dragutina Domjanića 15

OIB: 71367732581

Broj telefona: + 385 49 213 977

Broj telefaksa: + 385 49 502 689

Internetska stranica: http://www.odgojnidombedekovcina.hr

Adresa elektroničke pošte: odbravnatelj@gmail.com

**2. OSOBA ZADUŽENA ZA KONTAKT S PONUDITELJIMA:**

Ime i prezime: Nikolina Letić

Broj telefona: + 385 91 44 555 10

Broj telefaksa: n/p

E-mail adresa: lumennice@lumennice.hr

**3. PREDMET NABAVE:** Prijevoz za najviše 20 korisnika (djece) u dva smjera od škole ili kućne adrese do Krapine gdje je za djecu organiziran poludnevni boravak tijekom 23 mjeseca (do kraja trajanja projekta – 18.01.2022.), a sve u sklopu projekt „NAŠ TRENUTAK“ koji se financira iz Poziva *Podrška daljnjem procesu deinstitucionalizacije i prevencije institucionalizacije djece i mladih*, referentne MIS oznake: UP.02.2.2.05.0004., u okviru Operativnog programa „Učinkoviti ljudski potencijali 2014.-2020.“.

**4. SPECIFIKACIJA PREDMETA NABAVE:**

Usluga prijevoza detaljno je definirana u Prilogu 4. Opis posla koji čini sastavni dio ovog Poziva na dostavu ponuda.

**5. PROCIJENJENA VRIJEDNOST NABAVE:** 95.400,00 HRK (devedesetpettisućačetiristokuna) bez PDV-a.

**6. MJESTO PRUŽANJA USLUGA:** Izabrani ponuditelj će prijevoz korisnika obavljati na relacijama opisanim u Prilogu 4. Opis posla.

**7. ROKOVI ISPORUKE USLUGA:** kontinuirano tijekom 23 mjeseca od dana potpisa ugovora o nabavi, odnosno najkasnije do kraja trajanja projekta 18.01.2022. godine. Prijevoz se neće koristiti tijekom vikenda niti tijekom školskih praznika.

**8. RAZLOZI ISKLJUČENJA PONUDITELJA:**

a) ako je Ponuditelj ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;

b) ako je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije;

c) ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

d) ako je u posljednje tri godine do početka postupka nabave učinio težak profesionalni propust koji Naručitelj može dokazati na bilo koji način.

**9. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA:**

Ponuditelj mora dokazati da posjeduje licenciju za obavljanje prijevoza putnika u unutarnjem cestovnom prometu. Sposobnost ponuditelja za obavljanje profesionalne djelatnosti iz ove točke Poziva za dostavu ponuda dokazuje se preslikama važeće licencije za obavljanje prijevoza putnika u unutarnjem cestovnom prometu koju izdaje Ured državne uprave u županiji odnosno upravno tijelo Grada Zagreba nadležno za poslove prometa prema sjedištu/prebivalištu prijevoznika a sve sukladno čl. 14. Zakona o prijevozu u cestovnom prometu (NN br. 41/18, 98/19).

Ponuditelji ne trebaju prilagati predmetnu licenciju u trenutku podnošenja ponude već će odabrani ponuditelj biti obavezan dostaviti predmetnu licenciju nakon izvršnosti Odluke o odabiru, a prije potpisivanja ugovora o javnoj nabavi.

**10. SADRŽAJ I NAČIN DOSTAVE PONUDE:**

1. Sadržaj ponude:

a) popunjeni Ponudbeni list (Prilog 1)

b) Izjava kojom ponuditelj dokazuje da ne postoje razlozi isključenja (Prilog 2)

c) Troškovnik (Prilog 3)

d) potvrda Porezne uprave o nepostojanju poreznog duga, ne starija od 30 dana

\*\* Sve isprave ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave

2. Način dostave ponude:

Ponuda se može dostaviti: e-mail, osobno ili poštom.

Ponuda se, zajedno s pripadajućom dokumentacijom, izrađuje na hrvatskom jeziku i latiničnom pismu. Mjesto dostave ponuda:

- osobno ili poštom: ODGOJNI DOM BEDEKOVČINA, Aleja Dragutina Domjanića 15, 49221 Bedekovčina

- e-mail: lumennice@lumennice.hr

Ako se ponuda dostavlja poštom, dostavlja se u zatvorenoj omotnici na kojoj mora biti naznačeno:

\* naziv i adresa Naručitelja

\* naziv i adresa Ponuditelja

\* naziv predmeta nabave na koju se ponuda odnosi

\* naznaka „ZA NADMETANJE – NE OTVARAJ“.

Otvaranje ponude nije javno.

**11. NAČIN ODREĐIVANJA CIJENE PONUDE:**

Cijena ponude izražava se u hrvatskim kunama (HRK), a piše brojkama. U cijenu ponude bez poreza na dodanu vrijednost (PDV) moraju biti uračunati svi troškovi i popusti.

Ukoliko ponuditelj nije u sustavu PDV-a, tada na Ponudbenom listu i Troškovniku, na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

**12. KRITERIJ ODABIRA PONUDE:** najniža cijena, uz pretpostavku da su zadovoljeni uvjeti iz točke 8. i 9. ovog Poziva. U slučaju da su dvije ili više ponuda jednako rangirane prema kriteriju odabira, Naručitelj će odabrati ponudu koja je zaprimljena ranije.

**13. ROK ZA DOSTAVU PONUDE:** najkasnije do 05.02.2020. u 09:00 sati.

Ponuda dostavljena nakon isteka roka za dostavu ponuda ne upisuje se u upisnik o zaprimanju ponuda, ali se evidentira kod Naručitelja kao zakašnjela ponuda, obilježava kao zakašnjela te neotvorena vraća pošiljatelju bez odgode.

**14. ROK VALJANOSTI PONUDE:** 30 dana od krajnjeg roka za dostavu ponuda, s mogućnošću produženja istog.

**15. ROK DONOŠENJA OBAVIJESTI O ODABIRU NAJPOVOLJNIJE PONUDE ILI PONIŠTENJU POSTUPKA NABAVE:** najkasnije u roku 30 dana od isteka roka za dostavu ponuda

**16. ROK, NAČIN I UVJETI PLAĆANJA:**

Odabrani ponuditelj će na kraju svakog mjeseca provedbe ugovora o nabavi fakturirati 1/23 ugovorene cijene.

Plaćanje će se vršiti na žiro račun Ponuditelja najkasnije 60 dana od dana zaprimanja ispravnog e-računa.

Isključeno je plaćanje predujma, kao i traženje sredstava osiguranja plaćanja.

U skladu sa Zakonom o elektroničkom izdavanju računa u javnoj nabavi (NN 94/18), Naručitelju od 1. srpnja 2019. godine više nije dopušteno zaprimanje, obrada i plaćanje računa, odobrenja i terećenja, koji se izdaju u skladu s ovim Sporazumom, dostavljenih u papirnatom obliku. Naručitelj će od 1. srpnja 2019. godine zaprimati, obrađivati i plaćati isključivo e-račune sukladne EU normi (2014/55/EU).

E-račun Naručitelj zaprima putem informacijskog posrednika te potvrđuje njegovo zaprimanje. Dan potvrde zaprimanja e-računa na strani Naručitelja smatra se danom zaprimanja računa.

**17. NAVOD SKLAPA LI SE UGOVOR ILI IZDAJE NARUDŽBENICA:**

Naručitelj će s odabranim Ponuditeljem sklopiti ugovor o nabavi.

**18. BITNI SASTOJCI UGOVORA:**

a) bitni sastojci ugovora jesu predmet, cijena, rok pružanja ugovorenih usluga

b) ugovor se sklapa po završetku postupka nabave.

U Bedekovčini, 30.01.2020.

**Naručitelj:**

ODGOJNI DOM BEDEKOVČINA

Aleja Dragutina Domjanića 15

49 221 Bedekovčina

OIB: 71367732581

**PONUDBENI LIST**

Oznaka ponude:

PODACI O PONUDITELJU:

NAZIV:

SJEDIŠTE:

OIB:

ODGOVORNA OSOBA:

IBAN:

NAVOD O TOME JE LI PONUDITELJ U SUSTAVU PDV-a:

ADRESA ZA DOSTAVU POŠTE:

E-MAIL:

BROJ TELEFONA:

KONTAKT OSOBA PONUDITELJA:

PREDMET NABAVE: Usluga prijevoza

CIJENA PONUDE BEZ PDV:

PDV:

CIJENA PONUDE S PDV:

ROK VALJANOSTI PONUDE: 30 dana od krajnjeg roka za dostavu ponuda, s mogućnošću produženja istog.

U........................................................

(mjesto i datum)

MP Potpis odgovorne osobe ponuditelja

**OBRAZAC IZJAVE PONUDITELJA DA NE POSTOJE OBVEZNI RAZLOZI ISKLJUČENJA IZ SUDJELOVANJA U POSTUPKU NABAVE, čl. 9. ovog Poziva**

**IZJAVA**

Ja ...............................................................................................................................................................

(ime i prezime, adresa prebivališta, OIB)

kao ovlaštena osoba po zakonu za zastupanje gospodarskog subjekta

...................................................................................................................................................................

(tvrtka ili naziv gospodarskog subjekta, adresa sjedišta, OIB)

izjavljujem da ne postoji niti jedan razlog za isključenje mene osobno niti gospodarskog subjekta koje sam po zakonu ovlašten/a zastupati samostalno i pojedinačno iz sudjelovanja u postupku nabave prijevoza prema članku 9 Poziva za dostavu ponuda.

U........................................................

(mjesto i datum)

Potpis odgovorne osobe:

**PRILOG 3**

**TROŠKOVNIK**

|  |  |  |  |  |  |
| --- | --- | --- | --- | --- | --- |
| **Red.br.** | **PREDMET NABAVE** | **Jedinica MJERE** | **KOLIČINA** | **JEDINIČNA CIJENA U HRK (bez PDV-a)** | **UKUPNA CIJENA U HRK (bez PDV-a)** |
| 1. | Usluga prijevoza | ugovor | 1 |  |  |
|  |  |  | **CIJENA PONUDE U HRK**  **(bez PDV-a)** | |  |
|  |  |  | **PDV** | |  |
|  |  |  | **UKUPNA CIJENA PONUDE U HRK (s PDV-om)** | |  |

U........................................................

(mjesto i datum)

M.P.

Potpis odgovorne sobe:

**PRILOG 4.**

**OPIS POSLA**

**PRIJEVOZ ZA KORISNIKE POLUDNEVNOG BORAVKA (PB) KRAPINA**

Usluga se sastoji od cestovnog prijevoz vozilom koje ima maksimalno 15 sjedećih mjesta. Korisnici poludnevnog boravka u Krapini koji će se provoditi u organizaciji Odgojnog doma Bedekovčina na adresi Magistratska ulica 40, Krapina su djeca - učenici osnovnih škola u Krapini (OŠ Ljudevit Gaj i OŠ August Cesarec) i okolici (osnovne škole u Petrovskom i Đurmancu) te će se prevoziti dnevno u dvije smjene: prijepodnevna smjena (Y) i poslijepodnevna smjena (X). Dnevno će se u sklopu pružanja usluge prijevoza prevoziti maksimalno 20 korisnika (djece) na način da će se dio djece prevoziti u prijepodnevnoj smjeni, a drugi dio u poslijepodnevnoj smjeni. Broj korisnika (djece) koji će se prevoziti je promjenjiv, ovisno o broju korisnika usluge dnevnog boravka. Broj djece u jednoj smjeni neće prelaziti broj od 15 djece na dnevnoj razini, dok ukupan broj korisnika (djece) na dnevnoj razini neće prelaziti broj od 20 djece. Usluga prijevoza će se obavljati od ponedjeljka do petka. Usluga prijevoza se neće obavljati tijekom vikenda niti tijekom školskih praznika sukladno kalendaru školskih praznika kojeg donosi Ministarstvo znanosti i obrazovanja. Sukladno Odluci o početku i završetku nastavne godine, broju radnih dana i trajanju odmora učenika osnovnih i srednjih škola u RH, nastava u osnovnim školama se organizira i izvodi u najmanje 175 nastavnih dana, odnosno 35 nastavnih tjedan.

Prijevoz treba biti organiziran na niže opisan način.

**TJEDAN A**

**Y SMJENA** (**poludnevni boravak prijepodne**, škola poslijepodne): djeca se ujutro (oko 7,30 sati) s kućnih adresa u navedenim naseljima voze do boravka u Magistratskoj ulici broj 40 u Krapini, a učenici Osnovne škole Petrovsko se nakon boravka voze u školu na nastavu poslijepodne (oko 12,30 sati)

1. Orehovec Radobojski – Magistratska 40, Krapina
2. Žutnica – Magistratska 40, Krapina
3. Štuparje (kod dućana „Strim“) – Magistratska 40, Krapina - OŠ Petrovsko
4. Petrovsko – Magistratska 40, Krapina - OŠ Petrovsko
5. Preseka Petrovska – Magistratska 40, Krapina - OŠ Petrovsko

**X SMJENA** (**poludnevni boravak poslijepodne**, škola prijepodne: učenici se iz osnovnih škola u Petrovskom i Đurmancu te PŠ Macelj voze do boravka u Magistratskoj ulici broj 40 u Krapini (najprije se pokupe učenici iz PŠ Macelj pa u 13,05 iz OŠ Đurmanec i voze do poludnevni boravka, zatim se u 13,30 sati kupe učenici iz OŠ Petrovsko i voze se u boravak, te se djeca nakon boravka oko 18,00 sati voze kući do njihovih kućnih adresa u navedenim naseljima).

1. Magistratska 40, Krapina – Bobovje (maksimalno udaljeno od Krapine)
2. Magistratska 40, Krapina - Lepajci
3. OŠ Petrovsko - Magistratska 40, Krapina – Petrovsko
4. OŠ Đurmanec - Magistratska 40, Krapina – Brezovica Petrovska
5. OŠ Đurmanec – Magistratska 40, Krapina - Donji Macelj (k.br. 93)
6. PŠ Macelj – Magistratska 40, Krapina – PŠ Macelj

**TJEDAN B**

**Y SMJENA** (**poludnevni boravak prijepodne**, škola poslijepodne: djeca se ujutro (oko 7,30 sati) s kućnih adresa u navedenim naseljima voze do poludnevnog boravka u Magistratskoj ulici broj 40 u Krapini, a učenici Osnovne škole Petrovsko se nakon poludnevnog boravka voze u školu na nastavu poslijepodne (oko 12,30 sati)

1. Bobovje – Magistratska 40, Krapina
2. Lepajci – Magistratska 40, Krapina
3. Petrovsko – Magistratska 40, Krapina – OŠ Petrovsko

**X SMJENA** (**poludnevni boravak poslijepodne**, škola prijepodne: učenici se iz osnovnih škola u Petrovskom i Đurmancu te PŠ Macelj voze do boravka u Magistratskoj 40 (najprije se pokupe učenici iz PŠ Macelj pa u 13,05 sati iz OŠ Đurmanec i voze do boravka, zatim se u 13,30 sati kupe učenici iz OŠ Petrovsko i voze se u boravak, te se djeca nakon boravka oko 18,00 sati voze kući do njihovih kućnih adresa u navedenim naseljima)

1. Magistratska 40, Krapina – Orehovec Radobojski
2. Magistratska 40, Krapina – Žutnica
3. OŠ Petrovsko – Magistratska 40, Krapina – Štuparje
4. OŠ Petrovsko – Magistratska 40, Krapina – Petrovsko
5. OŠ Petrovsko – Magistratska 40, Krapina – Preseka Petrovska
6. OŠ Đurmanec – Magistratska 40, Krapina - Brezovica Petrovska
7. OŠ Đurmanec – Magistratska 40, Krapina - Donji Macelj 93
8. PŠ Macelj – Magistratska 40, Krapina – PŠ Macelj

Organizacija prijevoza podložna je manjim promjenama, ovisno o uključivanju novih korisnika (djece) u poludnevni boravak odnosno isključivanje korisnika (djece) iz poludnevnog boravka, što može dovesti do određenih manjih odstupanja u trenutno naznačenim relacijama i vremenu dovoza odnosno odvoza djece. Broj prijeđenih kilometara na razini jednog dana koji obuhvaća obje smjene (prijepodnevnu i poslijepodnevnu) neće prelaziti 180 kilometara.